stanford-oval/wikipedia huggingface dataset:
מורן זר קצנשטיין

| --- | --- |

 לידה:  13 באוגוסט 1982 (בת 42) מגדל העמק, ישראל 
 מדינה:  ישראל 
 השכלה:  המסלול האקדמי המכללה למינהל 
 
מורן זר קצנשטיין (נולדה ב-13 באוגוסט 1982) היא מרצה, יועצת אסטרטגית ותקשורת, פעילה חברתית, ממובילות מאבק הנשים, יוזמת קואליציית ארגוני הנשים והשוויון ומייסדת תנועת בונות אלטרנטיבה.
ביוגרפיה

זר קצנשטיין נולדה בחולון, בכורה מתוך שלושה ילדים. משפחתה התגוררה במגדל העמק, עד שעברו לחולון בהיותה בת 5.
היא גדלה בבית דתי אולם למדה בבית ספר חילוני והייתה פעילה בתנועת הנוער בני עקיבא. סיימה את לימודיה בתיכון קציר בעיר חולון במגמת תקשורת. בצבא שירתה כקצינת שלישות והשתחררה בדרגת סגן.
לאחר מכן למדה לתואר ראשון בתקשורת וניהול במכללה למנהל, ובמקביל עבדה בתפקיד מבצעי בשב"כ. ב-2007 סיימה לימודי תואר ראשון בתקשורת וניהול. ב-2010 קיבלה תואר שני במנהל עסקים והתמחות בשיווק במכללה למנהל.
זר קצנשטיין החלה את דרכה המקצועית בשנת 2009 כמנהלת מותג בחברת לוריאל.
בשנת 2011 החלה לעבוד כמנהלת מותג קוקה-קולה ולאחר מכן ניהלה את תחום השיווק הקמעונאי בחברה.
בשנים 2015 עד 2017 הייתה זר קצנשטיין מרצה בתחום השיווק במכללה למינהל.
ב-2016 החלה לעבוד כסמנכ"לית שיווק בכירה בהוניגמן, שם עבדה עד 2018, אז עברה לעבוד בגוגל ישראל כמנהלת שיווק.
בשנת 2020 הקימה סוכנות קריאייטיב ואסטרטגיה וכן בית ספר למקצועות היוטיוב, "yyy".
בשנת 2021 הצטרפה למערך הניהולי בחברת ההייטק פלייטיקה כראש מערך התקשורת של החברה וכן כיהנה כדירקטורית בכירה בחברה.
החל משנת 2023 מכהנת בהתנדבות כמנהיגת תנועת הנשים בונות אלטרנטיבה.
פעילות חברתית > בונות אלטרנטיבה

בזמן ששהתה עם משפחתה בנופש באילת התרחש אירוע האונס הקבוצתי באילת. זר קצנשטיין החליטה ליזום פעולות מחאה "על האונס ועל ההפקרות ביחס לו זוכות נשים בישראל". היא הקימה את תנועת בונות אלטרנטיבה בשנת 2020, באמצעות איגוד של נשות עסקים, יזמיות, מנכ"ליות, נשות תקשורת, פעילות חברתיות וראשות ארגוני נשים. ב-2023 הפכה תנועת בונות אלטרנטיבה לעמותה רשומה.
פעילות חברתית > פעילותה נגד הרפורמה המשפטית

ב-2023 במסגרת המחאה נגד המהפכה המשפטית יזמו נשות תנועת בונות אלטרנטיבה בראשותה את "מחאת השפחות", אשר שאבה השראה מספרה של הסופרת הקנדית מרגרט אטווד, "מעשה השפחה", ומהסדרה סיפורה של שפחה המבוססת על הספר. המיצג כלל מאות נשים ברחבי הארץ הצועדות בדממה בגלימות אדומות. השפחות הפכו לסמל של המחאה נגד המהפכה המשפטית והביאו לפריצת התנועה ובראשן זר קצנשטיין בחזית המאבק, כשהיא נואמת באופן תדיר בהפגנות המתקיימות בקפלן וברחבי הארץ.
ב-29 ביוני 2023, במהלך הפגנה ליד ביתה של השרה לקידום מעמד האשה מאי גולן עוכבה זר קצנשטיין לחקירה על ידי המשטרה, ושוחררה זמן קצר לאחר מכן.
פרסים

2023 – פרס "אבירות" ממרכז פרס לשלום ולחדשנות.
חיים אישיים

נשואה ואם לארבעה, מתגוררת בחולון.
הערות שוליים

1 2 3  דליה בן ארי, מבני עקיבא לשב"כ, מגוגל לגלימה של שפחה: הדרך של מורן זר קצנשטיין לחזית המחאה, באתר "את", 2 במרץ 2023
↑   מורן זר־קצנשטיין, עקיבא, כשהייתי ילדה ב"בני עקיבא" לא היתה הפרדה בין בנים לבנות. היום יש, באתר הארץ, 9 באפריל 2023
↑  אפרת נומברג יונגר, ‏מה עושים כשהילדה רוצה לפתוח ערוץ יוטיוב?, באתר ‏מאקו‏, 4 במאי 2020
↑  אני גאה לקחת חלק בפרוייקט ״מדברות״, באתר גלובס, 5 בנובמבר 2020
↑  נתלי מון, ‏שנה עברה: ככה הרמנו את שביתת הנשים הגדולה, באתר "Time Out ישראל", 2 בספטמבר 2021
↑  תומר הדר, משפיעות על הכלכלה“כשאישה צועקת, זה מעביר את המסר", באתר כלכליסט, 5 במרץ 2023
↑  אפרת לכטר, ‏"הגלימה לא מעלי אקספרס ולא מהאיראנים": מנהיגת "צעדת השפחות" נחשפת ומגלה מי מממן, באתר ‏מאקו‏, 24 במרץ 2023
↑  שלומית שרביט ברזילי, "זוהי לא רפורמה – זו הפיכה, ואנחנו הנשים נהיה הראשונות להיפגע", באתר ynet, 29 בינואר 2023
↑  המחאה ואני: מסע בין שלל יוזמות המחאה של הישראלים שהחליטו להתעורר, באתר כלכליסט, 2 במרץ 2023
↑  הדר גיל-עד, איתמר אייכנר, לירן לוי, בהפגנה מול בית השרה מאי גולן: עוכבה לחקירה מייסדת "בונות אלטרנטיבה", באתר ynet, 29 ביוני 2023
↑  שירי דובר, ‏הכירו את העסק ששילש את עצמו בתקופת הקורונה, באתר גלובס, 23 באוגוסט 2021
הרש גולדברג-פולין

| --- | --- |

 לידה:  3 באוקטובר 2000 ברקלי, קליפורניה, ארצות הברית
 נרצח:  29 או 30 באוגוסט 2024 רצועת עזה
 מדינה:  ישראל ישראל ארצות הברית ארצות הברית
 ידוע בשל:  חטיפתו לרצועת עזה במהלך הטבח בפסטיבל נובה
 השקפה דתית:  יהודי
כרזה במרכז העיר ירושלים הקוראת להשבתו – מעל הכניסה ל"סירה"
הירש גולדברג-פולין (3 באוקטובר 2000 – 29 או 30 באוגוסט 2024) היה אזרח ישראלי (שעלה בילדותו מארצות הברית), כשבהיותו בן 23 נפצע ונחטף על ידי מחבלי ארגון הטרור חמאס מהטבח בפסטיבל נובה, כחלק ממתקפת הטרור של חמאס על ישראל ב-7 באוקטובר 2023. באוגוסט 2024 נרצח בשבי חמאס.
ביוגרפיה

הירש גולדברג-פולין נולד ב-2000 לג'ון פולין ורייצ'ל גולדברג, שניהם במקור מאזור שיקגו שבארצות הברית. הוא נולד בברקלי שבקליפורניה, ולאחר מכן התגורר בריצ'מונד שבווירג'יניה. בשנת 2008, כשהיה בן שבע, עלה לישראל עם משפחתו. יש לו שתי אחיות צעירות יותר.
גולדברג-פולין היה שותף ליוזמה להפגיש באמצעות משחקי כדורגל בין ילדים ישראלים לילדים ערבים שגרים בישראל. הוא תכנן טיול ברחבי העולם למשך שנתיים, שהיה אמור להתחיל במהלך השבוע האחרון של דצמבר 2023.
החטיפה והשבי

בבוקר 7 באוקטובר 2023 השתתף גולדברג-פולין בפסטיבל נובה שהתקיים ליד קיבוץ רעים, כאשר ב-6:29 חמאס פתח במתקפת פתע שכללה טבח המוני במשתתפי המסיבה. בסביבות השעה 8:00 בבוקר הוא שלח למשפחתו הודעת טקסט: "אני אוהב אתכם". עשר דקות לאחר מכן הוסיף: "אני מצטער". במהלך הפיגוע, גולדברג-פולין, חברו הטוב ענר שפירא, ואחרים, מצאו מקלט במיגונית, שכונתה מיגונית המוות. מחבלי חמאס השליכו שוב ושוב רימונים למיגונית. שפירא הצליח להדוף שבעה מהרימונים לפני שנהרג. במהלך ההתקפה על המיגונית, זרועו של גולדברג-פולין נקטעה מהמרפק. הוא הצליח לקשור לעצמו חוסם עורקים במקום הפציעה. עדים ששרדו מהמיגונית אישרו כי ראו מחבלים חוטפים את הירש בעודו פצוע, וכן ישראלים אחרים, ומעלים אותם על משאית. בני משפחתו של הירש מעידים כי ראו סרטון וידאו של מעשיו שהובילו לחטיפתו. על פי הדיווחים, הסרטון מסתיים בכך שגולדברג-פולין נראה כשהוא נכנס לתא האחורי של טנדר, כשהקטיעה הטראומטית ועצם זרועו השמאלית נחשפה, כשהוא מסתובב לשבת.
ב-24 באפריל 2024 פרסם חמאס סרטון של גולדברג-פולין כשהוא בשבי. בסרטון הוא נראה מזדהה בשמו, ואומר שממשלת ישראל צריכה "להתבייש" על שהיא "מבצעת את משימתה בעזה", שכן החטופים תקועים ב"גיהנום תת-קרקעי ללא מזון ומים". גולדברג-פולין צולם כשזרועו השמאלית קטועה, ואישר שוב כי הוא סבל מפציעות שנגרמו לו בעקבות הטבח בפסטיבל נובה. מומחים טוענים שצילום הסרטון יכול להיות פשע מלחמה.
מאמצים לשחררו

משפחתו וחבריו של גולדברג-פולין פתחו בקמפיין תקשורתי ודיפלומטי נרחב כדי להביא לשחרורו. ב-24 באוקטובר נאמה אימו, רייצ'ל גולדברג, בעצרת הכללית של האומות המאוחדות וקראה לשחרור בנה ושאר החטופים: "למה אף אחד לא זועק לאפשר לאנשים האלה גישה לצלב האדום? למה אף אחד לא דורש רק הוכחה לחיים? זה אסון הומניטרי עולמי". גולדברג נאמה גם בעצרת התמיכה לישראל בוושינגטון די. סי., והובילה את הקהל בשירת "תביא אותם הביתה עכשיו!" היא שאלה: "מדוע העולם מקבל ש-240 בני אדם מכמעט 30 מדינות נגנבו ונקברו בחיים?".
גולדברג-פולין לא שוחרר בעסקת החטופים בסוף נובמבר 2023. יחד עם משפחות חטופים נוספים, נפגשו בני משפחתו עם קבינט המלחמה בישראל, כדי לדרוש משא ומתן להפסקת אש חדשה. ב-27 בדצמבר, כאשר גולדברג-פולין היה אמור להתחיל במסעו בעולם, התאספו אביו וכ-50 אחרים בנמל התעופה בן-גוריון, כדי להבליט את עובדת היותו חטוף. בסוף דצמבר 2023 דווח כי הוריו דיברו עם פוליטיקאים ואחרים בנוגע לבנם. הם שוחחו עם נציגי האו"ם בניו יורק ובז'נבה, האפיפיור פרנציסקוס, אילון מאסק, נשיא ארצות הברית ג'ו ביידן, מזכיר המדינה האמריקאי אנתוני בלינקן, 25 סנאטורים אמריקאים, שבעה מושלים, ועוד כמה סלבריטאים ומשפיענים שונים. אימו החלה ללבוש חולצה עם מספר מודבק עליה כל יום, כדי לציין את הימים שבהם הוא מוחזק כחטוף. בעקבות פעילותה העולמית להשבת בנה, באפריל 2024 נבחרה רייצ'ל גולדברג-פולין להימנות בין מאה האנשים המשפיעים בעולם של מגזין "טיים".
חלק ניכר מהעלאת שמו ודמותו של גולדברג-פולין למודעות נעשה על ידי אגודות האוהדים של הפועל ירושלים בכדורגל ובכדורסל. שלט ענק הנושא את דמותו, שמו והדרישה להשבתו ליווה את האוהדים בכל משחקי הבית והחוץ, כרזות מיוחדות בצבע המועדון, אדום, נתלו באתרים רבים בירושלים, ובכללם פאבים ומסעדות המזוהים עם אוהדי הפועל ובחוצות הרחובות ועל בתי פעילים מרכזיים. בגמר גביע המדינה בכדורסל 2023/2024 זכתה הפועל ירושלים בגביע ושחקני הקבוצה, יחד עם חטוף משוחרר, אופיר אנגל, הניפו אותו לבוש בחולצה אדומה עם דיוקנו של הירש. גם מועדון האוהדים של קבוצת הכדורגל הגרמנית ורדר ברמן פועל להעלאת מודעות לדמותו של החטוף הישראלי, שהיה בין אוהדיה. ב-14 במאי 2024, במהלך משחק הדרבי של ירושלים, הונף דגל פריסה גדול עם תמונתו של הירש כשכל האוהדים לבשו חולצות אדומות שקוראות לשחרורו. בעיצומו של גמר גביע המדינה בכדורסל בין הפועל ירושלים למכבי תל אביב, הונף אותו הדגל על ידי אוהדי הפועל ירושלים, שזכתה בגביע באותו משחק.
ב-21 באוגוסט 2024 הופיעו הוריו של הירש בוועידה הדמוקרטית הלאומית, שם סיפרו על חטיפתו ממיגונית המוות לאחר שידו נקטעה מפיצוץ רימון, וקראו לשובו יחד עם שאר החטופים.
הרצח

ב-1 בספטמבר 2024 הודיעה משפחתו על מותו, בעקבות גילוי גופתו וגופותיהן של חמישה חטופים נוספים ברצועת עזה והבאתן לישראל. נקבע כי הוא ויתר החטופים שנמצאו איתו נרצחו ביריות בשבי חמאס ימים ספורים קודם לכן. כשהוחזרה גופתו לישראל פורסם כי שקל 52 ק"ג. נשיא ארצות הברית ג'ו ביידן, וסגנית הנשיא קמלה האריס, הביעו צער על מותו וגינו את רציחתו בידי מחבלי חמאס.
הירש נקבר בהר המנוחות בירושלים ב-2 בספטמבר. בהלווייתו השתתפו נשיא המדינה יצחק הרצוג ואישי ציבור נוספים.
ראו גם

שני לוק
נועה ארגמני
אלון אהל
ענר שפירא
הערות שוליים

↑  מיכל בקשי, משפחותיהם של ארבעה חטופים הודיעו על מותם, באתר עכשיו 14, 1 בספטמבר 2024
↑  עינב חלבי, יעל צ'כנובר, החטוף הירש גולדברג-פולין בסרטון מהשבי: "תישארו חזקים בשבילי", באתר ynet, 25 באפריל 2024
↑  Liam Stack, Israeli-American Hostage, Hersh Goldberg-Polin, Is Seen in Hamas Video, The New York Times, ‏24 באפריל 2024
↑  חיים גולדיטש, אחת ממאה המשפיעים של Time: אימו של החטוף הירש גולדברג פולין, באתר כאן – תאגיד השידור הישראלי, 17 באפריל 2024
↑  הפועל ירושלים למען החטוף הירש גולדברג-פולין: "אין זמן לבזבז", באתר ישראל היום, 24 באפריל 2024
↑  ליאור ברטל, ‏הפועל ירושלים זכתה בגביע המדינה בכדורסל, אופיר אנגל ששוחרר משבי חמאס הניף את הגביע, באתר דבר העובדים בארץ ישראל, 17 במאי 2024
↑  הקבוצה הגרמנית במסר מרגש: "רוצים שוב להסב את תשומת ליבכם לחטוף הירש גולדברג-פולין", באתר ישראל היום, 4 במאי 2024
↑  עמית סגל, באתר Telegram
↑  בר שפר, ‏הוריו של הרש גולדברג-פולין בוועידה הדמוקרטית: "בתחרות כאב, אין מנצחים" | צפו, באתר מעריב אונליין, 22 באוגוסט 2024
↑  דוד הכהן, ‏הקהל געה בבכי: הנאום של הורי החטוף בוועידה הדמוקרטית, באתר כיכר השבת, 22 באוגוסט 2024
↑  נועם (דבול) דביר, משפחתיהם של החטופים הרש גולדברג-פולין, אורי דנינו ועדן ירושלמי הודיעה על מותם, באתר ישראל היום, 1 בספטמבר 2024
↑  "עדן הגיעה ל-35 קילו, הירש ל-52": המכתב של משפחות הנרצחים, באתר כאן – תאגיד השידור הישראלי, 25 בספטמבר 2024
↑  אלכס השיל 26 ק"ג, הירש חזר במשקל 52 ק"ג: המאמר הקשה של קרובי החטופים, וההאשמות, באתר ynet, 25 בספטמבר 2024
↑  נטע בר, ביידן: "שבור וזועם על מותו של הרש גולדברג-פולין", באתר ישראל היום, 1 בספטמבר 2024
↑  בדרכו האחרונה: הרש גולדברג פולין ז"ל מובא למנוחות, באתר "סרוגים", 2 בספטמבר 2024
| --- | --- |
בקרת זהויות :  NLI: 987012922077105171 
אמו של הירש, רייצ'ל, מציגה את סרטון חטיפתו לאיש העסקים אילון מאסק בנוכחות נשיא המדינה יצחק הרצוג, נובמבר 2023
נשיא מדינת ישראל יצחק הרצוג נושא דברי הספד בהלווייתו של גולדברג-פולין, 2 בספטמבר 2024
פורמולה 1 עונת 2007
קבוצות ונהגים

| קבוצה | יצרן | שלדה | מנוע | מספר | נהגים | סיבובים |  |  |
| --- | --- | --- | --- | --- | --- | --- | --- | --- |
| בריטניה וודאפון מקלארן מרצדס | מקלארן-מרצדס | MP4-22 | מרצדס FO 108T | 1 | ספרד פרננדו אלונסו | 1–17 |  |  |
| בריטניה וודאפון מקלארן מרצדס | מקלארן-מרצדס | MP4-22 | מרצדס FO 108T | 2 | בריטניה לואיס המילטון | 1–17 |  |  |
| צרפת ING רנו F1 | רנו | R27 | רנו RS27 | 3 | איטליה ג'אנקרלו פיסיקלה | 1–17 |  |  |
| צרפת ING רנו F1 | רנו | R27 | רנו RS27 | 4 | פינלנד הייקי קובליינן | 1–17 |  |  |
| איטליה פרארי מרלבורו | פרארי | F2007 | פרארי 056 2007 | 5 | ברזיל פליפה מאסה | 1–17 |  |  |
| איטליה פרארי מרלבורו | פרארי | F2007 | פרארי 056 2007 | 6 | פינלנד קימי רייקונן | 1–17 |  |  |
| יפן הונדה רייסינג F1 | הונדה | RA107 | הונדה RA807E | 7 | בריטניה ג'נסון באטון | 1–17 |  |  |
| יפן הונדה רייסינג F1 | הונדה | RA107 | הונדה RA807E | 8 | ברזיל רובנס באריקלו | 1–17 |  |  |
| גרמניה BMW סאובר F1 | BMW סאובר | F1.07 | BMW P86/7 | 9 | גרמניה ניק היידפלד | 1–17 |  |  |
| גרמניה BMW סאובר F1 | BMW סאובר | F1.07 | BMW P86/7 | 10 | פולין רוברט קוביצה | 1–6, 8–17 |  |  |
| גרמניה BMW סאובר F1 | BMW סאובר | F1.07 | BMW P86/7 | 10 | גרמניה סבסטיאן פטל | 7 |  |  |
| יפן פנסוניק טויוטה רייסינג | טויוטה | TF107 | טויוטה RVX-07 | 11 | גרמניה ראלף שומאכר | 1–17 |  |  |
| יפן פנסוניק טויוטה רייסינג | טויוטה | TF107 | טויוטה RVX-07 | 12 | איטליה יארנו טרולי | 1–17 |  |  |
| אוסטריה רד בול | רד בול-רנו | RB3 | רנו RS27 | 14 | בריטניה דייוויד קולטהרד | 1–17 |  |  |
| אוסטריה רד בול | רד בול-רנו | RB3 | רנו RS27 | 15 | אוסטרליה מארק ובר | 1–17 |  |  |
| בריטניה AT&T ויליאמס | ויליאמס-טויוטה | FW29 | טויוטה RVX-07 | 16 | גרמניה ניקו רוזברג | 1–17 |  |  |
| בריטניה AT&T ויליאמס | ויליאמס-טויוטה | FW29 | טויוטה RVX-07 | 17 | אוסטריה אלכסנדר וורץ | 1–16 |  |  |
| בריטניה AT&T ויליאמס | ויליאמס-טויוטה | FW29 | טויוטה RVX-07 | 17 | יפן קאזוקי נקאג'ימה | 17 |  |  |
| איטליה טורו רוסו | טורו רוסו-פרארי | STR2 | פרארי 056 2006 | 18 | איטליה ויטנטוניו ליאוצי | 1–17 |  |  |
| איטליה טורו רוסו | טורו רוסו-פרארי | STR2 | פרארי 056 2006 | 19 | ארצות הברית סקוט ספיד | 1–10 |  |  |
| איטליה טורו רוסו | טורו רוסו-פרארי | STR2 | פרארי 056 2006 | 19 | גרמניה סבסטיאן פטל | 11–17 |  |  |
| הולנד איתיחאד אלדר ספייקר F1 | ספייקר-פרארי | F8-VII F8-VIIB | פרארי 056 2006 | 20 | גרמניה אדריאן סוטיל | 1–17 |  |  |
| הולנד איתיחאד אלדר ספייקר F1 | ספייקר-פרארי | F8-VII F8-VIIB | פרארי 056 2006 | 21 | הולנד כריסטיאן אלברס | 1–9 |  |  |
| הולנד איתיחאד אלדר ספייקר F1 | ספייקר-פרארי | F8-VII F8-VIIB | פרארי 056 2006 | 21 | גרמניה מרקוס וינקלהוק | 10 |  |  |
| הולנד איתיחאד אלדר ספייקר F1 | ספייקר-פרארי | F8-VII F8-VIIB | פרארי 056 2006 | 21 | יפן סאקון ימאמוטו | 11–17 |  |  |
| יפן סופר אגורי F1 | סופר אגורי-הונדה | SA07 | הונדה RA807E | 22 | יפןטאקומה סאטו | 1–17 |  |  |
| יפן סופר אגורי F1 | סופר אגורי-הונדה | SA07 | הונדה RA807E | 23 | בריטניה אנתוני דייווידסון | 1–17 |  |  |
מקור:
מרוצים

| סיבוב | מרוץ | מסלול | תאריך | פול פוזישן | הקפה מהירה | נהג מנצח | קבוצה מנצחת |
| --- | --- | --- | --- | --- | --- | --- | --- |
| 1 | אוסטרליה גרנד פרי אוסטרליה | אלברט פארק, מלבורן | 18 במרץ | פינלנד קימי רייקונן | פינלנד קימי רייקונן | פינלנד קימי רייקונן | איטליה פרארי |
| 2 | מלזיה גרנד פרי מלזיה | ספאנג, קואלה לומפור | 8 באפריל | ברזיל פליפה מאסה | בריטניה לואיס המילטון | ספרד פרננדו אלונסו | בריטניה מקלארן-מרצדס |
| 3 | בחריין גרנד פרי בחריין | המסלול הבין-לאומי של בחריין, סאח'יר | 15 באפריל | ברזיל פליפה מאסה | ברזיל פליפה מאסה | ברזיל פליפה מאסה | איטליה פרארי |
| 4 | ספרד גרנד פרי ספרד | מסלול קטלוניה, ברצלונה | 13 במאי | ברזיל פליפה מאסה | ברזיל פליפה מאסה | ברזיל פליפה מאסה | איטליה פרארי |
| 5 | מונקו גרנד פרי מונקו | מסלול מונטה קרלו, מונטה קרלו | 27 במאי | ספרד פרננדו אלונסו | ספרד פרננדו אלונסו | ספרד פרננדו אלונסו | בריטניה מקלארן-מרצדס |
| 6 | קנדה גרנד פרי קנדה | מסלול ז'יל וילנב, מונטריאול | 10 ביוני | בריטניה לואיס המילטון | ספרד פרננדו אלונסו | בריטניה לואיס המילטון | בריטניה מקלארן-מרצדס |
| 7 | ארצות הברית גרנד פרי ארצות הברית | אינדיאנפוליס ספידוויי, ספידוויי | 17 ביוני | בריטניה לואיס המילטון | פינלנד קימי רייקונן | בריטניה לואיס המילטון | בריטניה מקלארן-מרצדס |
| 8 | צרפת גרנד פרי צרפת | מסלול מני-קור, מני-קור | 1 ביולי | ברזיל פליפה מאסה | ברזיל פליפה מאסה | פינלנד קימי רייקונן | איטליה פרארי |
| 9 | בריטניה גרנד פרי בריטניה | מסלול סילברסטון, סילברסטון | 8 ביולי | בריטניה לואיס המילטון | פינלנד קימי רייקונן | פינלנד קימי רייקונן | איטליה פרארי |
| 10 | גרמניה גרנד פרי אירופה | נירבורגרינג, נירבורג | 22 ביולי | פינלנד קימי רייקונן | ברזיל פליפה מאסה | ספרד פרננדו אלונסו | בריטניה מקלארן-מרצדס |
| 11 | הונגריה גרנד פרי הונגריה | הונגרורינג, מוגירוד | 5 באוגוסט | בריטניה לואיס המילטון | פינלנד קימי רייקונן | בריטניה לואיס המילטון | בריטניה מקלארן-מרצדס |
| 12 | טורקיה גרנד פרי טורקיה | איסטנבול פארק, איסטנבול | 26 באוגוסט | ברזיל פליפה מאסה | פינלנד קימי רייקונן | ברזיל פליפה מאסה | איטליה פרארי |
| 13 | איטליה גרנד פרי איטליה | מסלול מונזה, מונצה | 9 בספטמבר | ספרד פרננדו אלונסו | ספרד פרננדו אלונסו | ספרד פרננדו אלונסו | בריטניה מקלארן-מרצדס |
| 14 | בלגיה גרנד פרי בלגיה | ספא-פרנקורשם, סטאוולוט | 16 בספטמבר | פינלנד קימי רייקונן | ברזיל פליפה מאסה | פינלנד קימי רייקונן | איטליה פרארי |
| 15 | יפן גרנד פרי יפן | פוג'י ספידוויי, אויאמה | 30 בספטמבר | בריטניה לואיס המילטון | בריטניה לואיס המילטון | בריטניה לואיס המילטון | בריטניה מקלארן-מרצדס |
| 16 | הרפובליקה העממית של סין גרנד פרי סין | המסלול הבינלאומי של שאנגחאי, שאנגחאי | 7 באוקטובר | בריטניה לואיס המילטון | ברזיל פליפה מאסה | פינלנד קימי רייקונן | איטליה פרארי |
| 17 | ברזיל גרנד פרי ברזיל | אינטרלאגוס, סאו פאולו | 21 באוקטובר | ברזיל פליפה מאסה | פינלנד קימי רייקונן | פינלנד קימי רייקונן | איטליה פרארי |
דירוג האליפות > שיטת הניקוד

הנקודות לנהגים וליצרנים הוענקו לפי השיטה שהונהגה בעונת 2003.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 |
| נקודות | 10 | 8 | 6 | 5 | 4 | 3 | 2 | 1 |
דירוג האליפות > אליפות הנהגים

עבור רובנס באריקלו, הייתה זו העונה הראשונה בה לא זכה באף נקודת אליפות ב-15 עונות השתתפות באליפויות הפורמולה 1.
דירוג האליפות > אליפות היצרנים

לקבוצת מקלארן-מרצדס הורדו כל הנקודות בעקבות האשמה בריגול נגד קבוצת פרארי. עם זאת, ביטול הנקודות היה רק מבחינה ספורטיבית ולא מבחינה כלכלית, והכספים שהקבוצה הייתה אמורה לקבל תמורת נקודות האליפות שהשיגה נוכו מהקנס בסך מאה מיליון דולר שהטיל ה־FIA על מקלארן.
ביאורים

↑  פרננדו אלונסו דורג בפול פוזישן, אך נענש בחמישה מקומות על כך שחסם את לואיס המילטון בפיט ליין. המילטון, שדורג שני, הוכר כזוכה בפול פוזישן.
↑  למקלארן לא ניתנו הנקודות באליפות היצרנים והיא גם לא קיבלה את גביע המנצחים על הפודיום, עקב המהומה שחוללו נהגיה.
1 2  מקלארן לא הורשתה לשלוח נציג לטקס הפודיום, לאחר שנפסלה מאליפות היצרנים.
1 2  לאחר תקרית בין שני נהגי מקלארן במהלך מקצה הדירוג, נענשה הקבוצה בהורדת הנקודות העתידיות שתצבור במרוץ עצמו. מקלארן ערערה על העונש, אך מאוחר יותר היא נסוגה מהערעור לאחר שאיבדה את כל הנקודות שצברה לאורך העונה בשל שערורייה אחרת.
↑  נהגי מקלארן צברו יחדיו 218 נקודות, מה שהיה מעניק לקבוצה את אליפות היצרנים, אך לאחר שערוריית ריגול שנחשפה נענשה מקלארן על ידי ה־FIA בהורדת כל נקודות האליפות בעונה זו.
הערות שוליים

↑  "Report 2007 • STATS F1". www.statsf1.com. נבדק ב-2019-06-16.
1 2  "Hamilton inherits pole as Alonso and McLaren penalized". ארכיון מ-6 ביוני 2011. {{cite web}}:  (עזרה)
↑  "McLaren launch appeal over points". news.bbc.co.uk. 8 באוגוסט 2007. נבדק ב-8 באוגוסט 2007. {{cite news}}:  (עזרה)
↑  McLaren hit with constructors' ban, BBC News article. Retrieved 13 September 2007. (אורכב 02.12.2010 בארכיון Wayback Machine)
| 0 | 1 | 2 |
| --- | --- | --- |
| הקודם: פרננדו אלונסו | פורמולה 1 - אלוף העולם לנהגים 2007 קימי רייקונן | הבא: לואיס המילטון |
| 0 | 1 | 2 |
| --- | --- | --- |
| הקודם: רנו | פורמולה 1 - אלופת העולם ליצרנים 2007 פרארי | הבא: פרארי |
| --- | --- |
בקרת זהויות :  GND: 16038778-4  VIAF: 151168392   WorldCat (עם VIAF): 151168392
הפיגוע במחסום שועפאט (2023)

| חלק מהסכסוך הישראלי-פלסטיני, פיגועי טרור נגד ישראלים בישראל ובשטחים ב-2023 |
| --- | --- |

זירת האירוע
 תאריך:  13 בפברואר 2023
 תאריך עברי:  כ"ב בשבט ה'תשפ"ג
 מקום:  מחסום שועפאט
 קואורדינטות:  31°48′37″N 35°14′28″E﻿ / ﻿31.810168764247°N 35.241192830267°E﻿ / 31.810168764247; 35.241192830267
 סוג:  פיגוע 
 נשק:  סכין
 הרוגים:  1
 מבצע:  מוחמד באסל פתחי זלבאני
 מספר מפגעים:  1
 מניע:  טרור אסלאמי לאומני
  (למפת ירושלים מוגדלת) מחנה שועפאט(למפת ירושלים רגילה) מחנה שועפאט
 
הפיגוע במחסום שועפאט הוא פיגוע שאירע ב-13 בפברואר 2023 במחסום שועפאט שבצפון ירושלים ובו מחבל דקר לוחם מג"ב שעלה לבצע בידוק שגרתי באוטובוס. בפיגוע נהרג לוחם מג"ב, סמל ראשון אסיל סואעד, שנורה בעת נטרול המחבל.
הפיגוע

ביום שני בערב, 13 בפברואר 2023, סמוך לשעה 18:15, הגיע אוטובוס למחסום שועפאט. לוחם מג"ב ומאבטח עלו לאוטובוס על-מנת לבצע בידוק בנוסעיו, כאשר המחבל מוחמד באסל פתחי זלבאני בן ה-13 דקר את לוחם מג"ב בפניו. המאבטח פתח באש לעבר המחבל ופצע אותו. כתוצאה מהירי לוחם מג"ב, סמל ראשון אסיל סואעד, בן 22 מחוסנייה, נפצע באופן אנוש בירך, ומספר שעות לאחר מכן נקבע מותו.
לאחר הפיגוע

בזמן מלחמת חרבות ברזל לוחמי משמר הגבול, שוטרי מחוז ירושלים וכוחות צה״ל במטרה להרוס את בית משפחת המחבל בן ה-14 מוחמד זלבאני. במהלך הפעילות נפגעו 4 חיילים במצב קל מהפרות סדר.
ב-16 בפברואר 2025 בית המשפט המחוזי בירושלים הרשיע את זלבאני וגזר עליו 18 שנות מאסר בפועל, מאסר על תנאי ופיצוי כספי למשפחת המנוח.
תחקיר התקלה המבצעית

פרק זה לוקה בחסר. אנא תרמו לוויקיפדיה ו.
ראו גם

הפיגוע במחסום שועפאט (2022)
גל הטרור בישראל (2023)
הערות שוליים

↑  סמ"ר אסיל סואעד בן ה-22 נפל בפיגוע במחסום שועפט: "נלחם כדי לחתום קבע", באתר ynet, 13 בפברואר 2023
↑  הושלמה הריסת בית משפחת המחבל מוחמד זלבאני שרצח את לוחם מג"ב אסיל סואעד, באתר חדשות 0404‏, 8 בנובמבר 2023
| פיגועי טרור נגד ישראלים בשנות ה-20 של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2020 • 2021 • 2022 • 2023 • 2024 • 2025 |  |
| פיגועים נגד ישראלים שבוצעו בחו"ל | פיגוע הירי באלכסנדריה (8 באוקטובר 2023) • רצח צבי קוגן (21 בנובמבר 2024) |  |
 1948–1999 • 2000–2009 • 2010–2019 • 2020–2029
10 בפברואר

10 בפברואר הוא היום ה-41 בשנה בלוח הגרגוריאני. עד לסיום השנה, נשארו עוד 324 ימים (325 בשנה מעוברת).
אירועים היסטוריים ביום זה

1258 – המונגולים כובשים את בגדאד, מחריבים אותה וטובחים בתושביה, סיום בית עבאס
1763 – בריטניה, צרפת וספרד חותמות על חוזה פריז, במסגרתו, בין היתר, הועברו רוב השטחים בצפון אמריקה לשליטה בריטית
1908 – הצבא האמריקני חותם עם האחים רייט על חוזה לאספקת מטוסים
1931 – ניו דלהי מוכרזת כבירת הודו
1935 – יסוד נהריה
1938 – המלך קרול השני מבטל את החוקה ברומניה ומכריז על דיקטטורה מלוכנית
1949 – מנורת שבעת הקנים, בעיצוב האחים שמיר, נבחרת כסמל מדינת ישראל
1967 – מאושרר התיקון ה-25 לחוקת ארצות הברית, המסדיר את העברת סמכויות הנשיא לסגנו
1970 – שלושה מחבלים תוקפים נוסעי אל על במינכן, בין הפצועים השחקנית חנה מרון שנפצעה קשה ורגלה השמאלית נקטעה בעקבות כך
1974 – פעולה במחנה הפליטים ביריחו מאת פנחס כהן גן
1974 – במסגרת תוכנית מארס הסובייטית, הגשושית מארס 4 מגיעה למאדים. בגלל תקלה במחשב הגשושית, מנועי ההאטה לא הופעלו והגשושית חלפה על פני מאדים במרחק של 2,200 ק"מ
1975 – החללית סויוז 17 נוחתת לאחר שהות של 29 יום בתחנת החלל סאליוט 4 במסגרת תוכנית סאליוט הסובייטית
1980 – נוסדת מפלגת הפועלים הברזילאית
1983 – רימון יד שנזרק לעבר הפגנה של "שלום עכשיו" מביא למותו של אמיל גרינצווייג
1996 – המחשב "כחול עמוק" מנצח לראשונה את אלוף העולם בשחמט, גארי קספרוב
1997 – שיגור החללית סויוז TM-25 לתחנת החלל מיר עם צוות קוסמונאוטים ואסטרונאוט גרמני
2006 – אולימפיאדת החורף 2006 נפתחת בטורינו, איטליה
2009 – התקיימו הבחירות לכנסת השמונה עשרה
2009 – התנגשות הלוויינים אירידיום 33 וקוסמוס 2251, אירוע ההתנגשות החמור שהתרחש במסלול סביב כדור הארץ ויצר כמות גדולה של פסולת חלל
2018 – מל"ט איראני חדר לשטח ישראל, ובעקבותו החלו קרבות בין ישראל לסוריה, בהם הופל מטוס F-16 ישראלי